CELEX: C2006/281/29
Language: sk
Date: 2006-11-18 00:00:00
Title: Vec C-343/06: Návrh na začatie prejudiciálneho konania, ktorý podal Verwaltungsgericht Chemnitz (Nemecko) 8. augusta 2006 – Peter Funk/Stadt Chemnitz

18.11.2006   
            
            
               SK
            
            
               Úradný vestník Európskej únie
            
            
               C 281/18
            
         Návrh na začatie prejudiciálneho konania, ktorý podal Verwaltungsgericht Chemnitz (Nemecko) 8. augusta 2006 – Peter Funk/Stadt Chemnitz
   (Vec C-343/06)
   (2006/C 281/29)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Verwaltungsgericht Chemnitz
   Účastníci konania pred vnútroštátnym súdom
   
      Žalobca: Peter Funk
   
      Žalovaný: Stadt Chemnitz
   Prejudiciálne otázky
   
               1.
            
            
               Môže členský štát v súlade s článkom 1 ods. 2 a článkom 8 ods. 2 a 4 smernice Rady 91/439/EHS (1) z 29. júla 1991 vyžadovať od držiteľa vodičského preukazu vydaného v inom členskom štáte, aby tento držiteľ požiadal vnútroštátny orgán o priznanie práva používať toto vodičské oprávnenie v tuzemsku, ak držiteľovi zahraničného vodičského preukazu EÚ bolo predtým v tuzemsku odobraté alebo iným spôsobom zrušené vodičské oprávnenie?
            
         V prípade zápornej odpovede:
   
               2.
            
            
               Má sa článok 1 ods. 2 v spojení s článkom 8 ods. 2 a 4 smernice 91/439/EHS vykladať tak, že členský štát môže na svojom území odmietnuť uznať vodičské oprávnenie, ktorého základom je vodičský preukaz vydaný v inom členskom štáte, ak správny orgán predtým odobral držiteľovi zahraničného vodičského preukazu EÚ v tuzemsku vodičské oprávnenie, ak právo prvého členského štátu vychádza z toho, že pre administratívne opatrenia, akými sú odobratie alebo zrušenie vodičského oprávnenia, neexistuje žiadna lehota pre jeho opätovné udelenie, a ak nárok na opätovné udelenie vodičského oprávnenia vznikne až vtedy, keď dotknutá osoba na výzvu správnych orgánov preukáže spôsobilosť viesť motorové vozidlo, čo je hmotno-právnou podmienkou pre opätovné udelenie vodičského oprávnenia, vo forme lekársko-psychologického posudku bližšie upraveného vnútroštátnymi právnymi normami?
            
         V prípade zápornej odpovede:
   
               3.
            
            
               Má sa článok 1 ods. 2 v spojení s článkom 8 ods. 2 a 4 smernice 91/349/EHS vykladať tak, že členský štát môže na svojom území odmietnuť uznať vodičské oprávnenie, ktorého základom je vodičský preukaz vydaný v inom členskom štáte, ak správny orgán predtým odobral alebo iným spôsobom zrušil držiteľovi zahraničného vodičského preukazu EÚ v tuzemsku vodičské oprávnenie, a ak vzhľadom na objektívne skutočnosti (bydlisko sa nenachádza v členskom štáte, ktorý vydal vodičský preukaz, a neúspešná žiadosť o opätovné udelenie vodičského oprávnenia v tuzemsku) možno vychádzať z toho, že cieľom získania zahraničného preukazu EÚ je výlučne iba obísť prísne hmotno-právne požiadavky vnútroštátneho konania o opätovné udelenie oprávnenia, najmä požiadavky lekársko-psychologického posudku?
            
         
      (1)  Ú. v. ES L 237, s. 1; Mim. vyd. 07/001, s. 317.